kardosdrur/scandi-wiki huggingface dataset:
American Idiot (sang)

"American Idiot" er første single på Green Day-albummet fra 2004 af samme navn.

Sangen blev ikke det store hit i gruppens hjemland USA, da teksten er negativ ikke mindst overfor præsident George W. Bush. I den forbindelse kan nævnes følgende tekstbidder: "Well maybe I'm the faggot America", "I'm not a part of a redneck agenda" og "One nation controlled by the media". Singlen og cd'en betragtes imidlertid som Green Days comeback og bandet vurderes at være et af verdens bedste live og mest populære punk/rock bands.

Coverversioner og parodier 
"Weird Al" Yankovic parodierede sangen i albummet Straight Outta Lynwood som "Canadian Idiot".

Det australske band 5 Seconds of Summer lavede en coverversion til Kerrang!s hyldest af American Idiot-albummet, og inkluderede det senere på sin EP Amnesia.

Referencer

Eksterne henvisninger 
 Officiel video til sangen (censureret version) på Green Days YouTube-kanal

Green Day-sange
Singler fra 2004
Oliver Ussing

Oliver Ussing (født 5. april 1970 i København) er en dansk manuskriptforfatter og filminstruktør. Han spillefilmsdebuterede i 2003 med filmen Regel nr. 1 med bl.a. Susanne Juhasz, Mira Wanting og Nicolas Bro. Filmen fik tre Robert nomineringer.

Min bedste fjende, Ussings filmatisering af Thorstein Thomsens roman Nørdernes forvandling, fik premiere i 2010.

Filmografi

Spillefilm 
 Min bedste fjende (2010)
 Regel nr. 1 (2003)

Kortfilm 
 Frygten (2005)
 Noget blåt noget lånt (2002)

Eksterne henvisninger 
 

Manuskriptforfattere fra Danmark
Filminstruktører fra Danmark
Oliver
Dansksprogede forfattere fra Danmark
Kjeld Ussing

Kjeld Juul Ussing (21. april 1913 i Visbyå, Heltborg Sogn – 29. marts 1977) var en dansk modernistisk arkitekt. Han havde tegnestue sammen med sin hustru Elsebet Ussing.

Bygninger 
 Alderdomshjemmet Hedebo 1952
   Boligbebyggelse: Stationsgaarden i Ballerup 1953
  Eget hus på Ermelundsvej 100 i Gentofte 1956
 Projekt i samarbejde m. Gunnar Aagard Andersen til kranlager og råmølleri for F. L. Smidt A/S i Polen 1960.
 Boligbebyggelse: Korngården, Ballerup 1962.
 Enfamiliehus på Hvidegårdsvej i Kongens Lyngby, 1965
 Enfamiliehus i Hasseris 1967.
 Østerbrogården, Blegdamsvej 29-31, København 1967. 
 Boligbebyggelse: Grantoften, Ballerup 1974. 
 Biblioteket i Vangede, 1976.

Konkurrencer vundet 
 Nye etageboligformer (1974, 1. præmie sammen med Susanne Ussing, Carsten Hoff og Svend S. Müller).
 Ny cirkusbygning i København 1939 (aldrig opført)

Familie 
Gift med arkitekt Elsebet Ussing f.  Lind. 

Børn: Billedkunstner Susanne Ussing, Billedhugger Mette Lise Ussing, Eva Ussing Kanafani, Annette Ussing Bah og Musiker Joachim Ussing  

Børnebørn: Filminstruktør Oliver Ussing (søn af Eva), Arkitekt Maya Loolia Ussing (datter af Mette), August og Rosemarie Ussing (Børn af Joachim)

Noter 

 

Arkitekter fra Danmark
Modernistiske arkitekter
Danskere i 1900-tallet
Kjeld
Løjtved Gods

Løjtved Gods, første gang godset omtales, er i 1372; da nævnes Timme af Løjtved af en adelig slægt, som man efter våbnet har kaldt Maanestierne. 

Løjtved er beliggende ca. 12 km nordvest for Svendborg i Stenstrup Sogn, Sunds Herred, Svendborg Kommune. Hovedbygningen er opført i 1842.

Løjtved Gods er på 305,5 hektar

Ejere af Løjtved 

 (1372-1385) Timme Maanestierne
 (1385-1414) Fin Aagesen Ulfeldt
 (1414-1418) Fin Aagesen Ulfeldts dødsbo
 (1418-1440) Laurens Finsen Ulfeldt
 (1440-1478) Mette Laurensdatter Ulfeldt gift (1) Thott (2) Løvenbalk
 (1478-1484) Peder Nielsen Thott
 (1484-1512) Else Pedersdatter Thott gift (1) Krummedige (2) Lange
 (1512) Hans Valkendorf
 (1512-1521) Thomas Nielsen Lange
 (1521-1554) Margrethe Thomasdatter Lange gift (1) Ulfeldt (2) Lindenov
 (1554) Else Andersdatter Lindenov gift Gjøe
 (1554-1602) Absalon Gjøe
 (1602-1604) Else Andersdatter Lindenov gift Gjøe
 (1604-1618) Breide Rantzau
 (1618-1635) Johan Friis
 (1635) Karen Iversdatter Krabbe gift (1) Friis (2) Rosenkrantz
 (1635-1654) Holger Rosenkrantz "den rige"
 (1654-1658) Arent von der Kuhla
 (1658-1679) Anne Iversdatter Vind gift von der Kuhla
 (1679-1688) Bendix von der Kuhla
 (1688-1713) Niels Ottesen Krag 
 (1713-1740) Niels Nielsen Krag 
 (1740-1753) Frederik Christian Nielsen Krag
 (1753-1755) Sophie Justsdatter Juel gift Krag
 (1755-1768) Johan Christopher von Westen
 (1768-1770) Peter Johansen von Westen
 (1770-1771) Hans Møller
 (1771-1774) Gregers Leopold
 (1774-1787) Jens Lange
 (1787-1788) Johan Jensen Lange
 (1788-1800) Stig Tønsberg Schøller von Krogh
 (1800-1804) Christian Frederik Nyholm
 (1804-1819) Christian Wamberg
 (1819-1846) Hans Pedersen
 (1846-1878) Niels Peder Hansen Pedersen
 (1878-1898) H. Johansen Kruuse
 (1898) Gram-Hansen
 (1898-1910) Claus Andersen
 (1910-1919) Anders Peder Andersen (søn) 
 (1919-1924) Claus Johannes Andersen (bror)
 (1924-1948) Maren Caroline Mortensen gift Andersen (brors hustru)
 (1948-1968) Svend Aage Mosegaard Andersen (søn)
 (1968) Enke Fru Elsa Andersen
 (1968-1970) Anne Marie Svendsdatter Andersen gift Petersen (datter)
 (1970-2000) Jørgen Petersen
 (2000-) Jørgen Petersen / Claus Petersen (søn)

Eksterne henvisninger 

 Løjtved Gods

Herregårde i Svendborg Kommune
Herregårde i Svendborg Amt
Mogens Munk Rasmussen

Mogens Munk Rasmussen (født 2. september 1941 i Fredensborg, død 11. december 2022) var en dansk erhvervmand.

Mogens Munk Rasmussen blev født i Fredensborg som søn af politiassistent Holger Knud Rasmussen og Grethe Munk Jørgensen. Han blev student fra Helsingør Gymnasium i 1960 og cand.polit. fra Københavns Universitet i 1969.

Fra 1962 var han premierløjtnant i Kronens Artilleriregiment, fra 1969-73 konsulent i DSB, 1973-75 trafikforskningsleder i ATV, 1975-78 økonomichef i DSB.

I 1978-81 var han underdirektør i Den Danske Bankforening og 1981-85 adm. direktør i Eurocard og pengeinstitutternes kortselskab PKK, der introducerede Dankortet.

Fra 1985 var han direktør i Nykredit, fra 1991-2006 koncernchef samme sted.

Fra 2006-08 var han bestyrelsesformand i Danmarks Radio og er formand for bestyrelserne for IT-Universitetet og Danish Crafts. Han var bestyrelsesmedlem i flere andre virksomheder, bl.a. skoproducenten ECCO og kommunikationsrådgivningsselskabet Bottomline Communications.

Han blev gift tre gange. Første gang med Lilian med hvem han fik to børn, anden gang med cand.jur. Lone født Brøndum, tredje gang med korrespondenten Mette.

Kilder

Eksterne henvisninger 
 Virk-info.dk, 

Erhvervsfolk fra Danmark
Officerer fra Danmark
Medlemmer af DRs bestyrelse (tidligere Radiorådet)
Økonomer fra Danmark
Personer fra Fredensborg
Ansatte i DSB
Kreditforeningsdirektører fra Danmark
Personer i Kraks Blå Bog (afdøde)
Trommenøgle

En trommenøgle er en musiknøgle, der bruges til at notere trommesæt eller percussion – altså instrumenter, der ikke bevæger sig indenfor det "normale" tonebrug. 

Der er mange forskellige fortolkninger af trommenøglen, idet der findes mange forskellige slags trommesæt. Hvis man tager udgangspunkt i g-nøglen ser det mest gængse system sådan ud:

e: Hi hat pedal
f: stortromme
g: Gulvtam
a: dyb sidetam
h: lys sidetam
c: Lilletromme
f1: ridebækken
g1: hi hat
a1: Crash bækken

Metal noteres med et kryds, hvorimod trommer noteres med almindelige noder

Musikteori
Sankt Joseph Skole (Ringsted)

Sankt Joseph Skole (eller Sct. Joseph Skole) er en katolsk privatskole med adresse på Dagmarsgade centralt placeret i Ringsted. Den selvejende uddannelsesinstitutions fundament og virke bygger på det katolsk-kristne livs- og menneskesyn og har som sit særlige kendetegn til formål at skabe et værdibaseret skolemiljø, hvor Evangeliets ånd af frihed og kærlighed er levende. Skolen tilbyder undervisning for godt 230 elever fordelt på ti klassetrin – fra børnehaveklasse (0. klasse) til og med 9. klasse (pr. skoleåret 2005/06). Skolens fritidsordning (SFO, kaldet Skattekisten) tilbydes skolens yngste årgange fra børnehaveklassen til og med 3. klasse. Der er cirka 30 lærere og andet personale ansat på skolen.

Bestyrelsen for Sankt Joseph Skole har den økonomiske og administrative ledelse og består af 5 medlemmer, der udpeges af Sankt Joseph Søstrenes Ordenssamfund (formanden), forældrekredsen (to medlemmer), den katolske biskop af København (et medlem) og menighedsrådet ved Sct. Knuds Kirke, Ringsted (et medlem) – alle to år af gangen. Skolen er således nært tilknyttet Sct. Knuds Kirke på Sct. Knudsgade i Ringsted.

Skolens historie 
Skolen blev etableret med en halv snes elever den 1. september 1914 af Sankt Joseph Søstrenes Ordenssamfund, kort efter de første Sct. Joseph Søstre var ankommet til Ringsted den 24. august 1914. Skolen er således opkaldt efter Joseph, Jesu far. I de første 64 år blev skolen ledet af Sct. Joseph Søtrene, før skolen i 1978 overgik til civil ledelse med et elevantal, der de forudgående 10 år var steget fra 89 elever til 276 elever.

Skolelederne, med deres tiltrædelsesdato angivet, ved Sct. Joseph Skole:

 1. september 1914 : Sr. Antonia Droste
 5. november 1914 : Sr. Francoise Feuerlein
 1. juli 1924 : Mère Marie Ambroisine
 10. juli 1925 : Mère Marie de St. Ignace Viret
 21. september 1930 : Mère Philomène Ferneding
 17. juli 1939 : Mère Marie Cypriana Huchtebrok
 9. juli 1940 : Mère Thérèse de l'Enfant Jésus Adolphson
 22. juli 1942 : Mère Marie Alycia Homeyer
 8. august 1947 : Mère Thérèse de l'Enfant Jésus Adolphson
 10. august 1948 : Mère Jeanne Marie Madsen
 22. september 1949 : Mère Marie Cyrilla Poppelbaum
 8. september 1955 : Mère Marie Clodie Schauten
 1. december 1955 : Mère Thérèse de l'Enfant Jésus Adolphson
 19. december 1956 : Mère Jeanne Andrée Nielsen
 1. august 1958 : Mère Marie Hyacinthe Pessel
 1. august 1959 : Mère Françoise-Agnês Pierdola
 1. august 1963 : Mère Marie Hildegunde Schmidt
 1. august 1968 : Sr. Louise Clementine Wamhof
 1. august 1978 : Ole Dam
 1. august 1995 : Anne Windfeld Ambjørnsen
 1. august 2005 : Tony Guido Lundby Hansen
1. august 2016 : Signe Møller Petersen

Eksterne henvisninger 
 Sankt Joseph Skoles hjemmeside

Etableret i 1914
Katolske skoler i Danmark
Bygninger, konstruktioner og anlæg i Ringsted
Uddannelse i Ringsted
Mullerup (Gudbjerg Sogn)

Mullerup er en gammel hovedgård,som nævnes første gang i 1474. Gården ligger på Sydøstfyn i Gudbjerg Sogn, Gudme Herred, Svendborg Kommune. Hovedbygningen er opført i 1884-1887.

Stokkebæk Å giver vand til voldgrav og park.

Mullerup Gods er på 635,5 hektar

Ejere af Mullerup 

 (1474-1477) Claus Eriksen Bjørn
 (1477-1500) Palle Andersen Ulfeldt
 (1500-1530) Christopher Pallesen Ulfeldt
 (1530-1535) Peder Lykke
 (1535-1540) Kirsten Pedersdatter Høg gift Lykke
 (1540-1548) Jørgen Pedersen Lykke
 (1548-1570) Johan Friis
 (1570-1571) Henrik Friis
 (1571-1575) Elisabeth Henriksdatter Friis gift Huitfeldt
 (1575-1583) Jacob Huitfeldt
 (1583-1602) Øllegaard Jacobsdatter Huitfeldt gift Gyldenstierne
 (1602-1632) Knud Axelsen Gyldenstierne
 (1632-1636) Knud Axelsen Gyldenstiernes dødsbo
 (1636-1657) Mogens Sehestedt
 (1657-1681) Niels Mogensen Sehestedt
 (1681-1683) Niels Mogensen Sehestedts dødsbo
 (1683-1700) Christen Laursen Krarup
 (1700-1702) Anders Jørgensen Skeel
 (1702-1743) Sophie Amalie Vind gift Skeel
 (1743-1764) Holger Andersen Skeel
 (1764-1766) Regitze Sophie Güldencrone gift Skeel
 (1766-1798) Frederik Christian Holgersen Skeel
 (1798) Cathrine Skeel
 (1798-1815) Slægten Skeel
 (1815-1851) Gebhard greve von Moltke-Huitfeldt 
 (1851-1876) Adam Gottlob greve von Moltke-Huitfeldt
 (1876-1882) Gebhard Léon greve von Moltke-Huitfeldt
 (1882-1916) Christian Ditlev Ammentorp Hansen
 (1916-1930) Agnes Mathilde von Hedemann gift Ammentorp Hansen
 (1930-1958) Einar Ammentorp-Hansen
 (1958-1980) Erling Ammentorp-Hansen-Bernhoft
 (1980-) Ulrik Ammentorp-Hansen-Bernhoft

Herregårde i Svendborg Kommune
Herregårde i Svendborg Amt
FreeDOS

FreeDOS er et styresystem, der stræber mod at være 100% kompatibelt med MS-DOS. FreeDOS er fri og åben source software med undtagelse af nogle få utils. Det kører på IBM PC kompatible computere.

Projektet begyndte den 28. juni 1994 som et svar på at Microsoft ikke længere ville sælge eller yde support på MS-DOS. 12 år efter, den 3. september 2006, blev version 1.0 frigivet.

FreeDOS bliver nogle gange distribueret med pc-systemer, når der er krav om at disse sælges med et pre-installeret operativsystem.

Se også 
 MS-DOS
 DOS
 DOS Extender

Eksterne henvisninger 

 FreeDOS' officielle hjemmeside 
 Download

Referencer 

Indlejrede styresystemer
Frie styresystemer
DOS
Norwegian

Norwegian Air Shuttle, bedre kendt som Norwegian, er et norsk lavprisflyselskab, som flyver til flere destinationer fra og i Norden til resten Europa. Selskabet er det største lavprisflyselskab i Danmark.

Flyselskabet opererede per september 2021 51 flyvemaskiner af typen Boeing 737-800 Next Generation (NG). Selskabets administrerende direktør per 2021 er Geir Karlsen.

Historie

Pilotstrejke 2015 

I marts 2015 blev Norwegian ramt af en pilotstrejke som medførte store forsinkelser hos flyselskabet og flere afgange blev også aflyst. 650 piloter lagde pres på Norwegian ved at nedlægge arbejdet, da de frygtede at det skandinaviske datterselskab som de var ansat i blev nedlagt, og at de i stedet blev ansat i et nyt selskab med dårligere kontrakter for piloter.

COVID-19-pandemien 
På grund af omfattende rejserestriktioner pålagt af myndighederne over hele verden var Norwegian, sammen med resten af den globale luftfartsbranche, hårdt ramt af COVID-19-pandemien. Selskabet gennemgik i den forbindelse en betydelig rekonstruktion, hvor selskabets kreditorer gik med til en betydelig sænkelse af gælden, samtidig med at selskabet indhentede ny kapital på Oslo Børs.

Flåde

Flåde 
Fra maj 2022 består Norwegian Air-Shuttle-flåden ekskl. datterselskaber, af følgende fly:

Se også 
 Norwegian Long Haul

Referencer

Eksterne henvisninger 

 Norwegians hjemmeside

Flyselskaber fra Norge
Etableret i 1993
Virksomheder i Oslo
AirBaltic

airBaltic er et flyselskab fra Letland. Det var frem til januar 2009 en del af SAS-gruppen, idet SAS ejede 47,2 procent af aktierne, mens den lettiske stat ejede resten. I dag ejes selskabet fuldt af staten. 

I 2008 fløj over 2,6 millioner mennesker med airBaltic, heraf de 340.000 fra København.

Der er ruter fra Billund, Aalborg og København til Riga, som er knudepunktet for airBaltics trafik. airbaltic har mere end 52 ruter.

Noter

Eksterne henvisninger 

Flyselskaber fra Letland
Etableret i 1995
Star Alliance
Statsejede virksomheder fra Letland
Peter Stokkebroe

Peter Stokkebroe (født 9. oktober 1975) er dansk professionel danser fra Århus. Sammen med sin partner, Kristina Juel Stokkebroe, er han i den absolutte verdenselite inden for latin. Dette blev understreget, da parret vandt VM i denne disciplin i 2006 og kort efter med sejren i The International kunne se tilbage på et år med sejre i samtlige de turneringer, parret stillede op i. I 2009 blev de nr. 2 ved EM i latin på hjemmebane i Århus.

Parret udgør også privat par, idet de blev gift 17. juli 2004. Efter EM 2009 meddelte de, at de venter barn og tog en pause fra dansekarrieren. Efter sønnen William var født, trænede de igen op til VM, som de vandt i maj 2010. 

I oktober 2010 trak de sig officielt tilbage. Indtil videre permanent.

Titelliste 
 1994: Ungdoms Verdensmester latin 
 1994: Ungdoms Verdensmester Standard
 1996: Nordisk mester i kombineret
 1997: Nordisk mester i kombineret
 1998: Danmarksmester i kombineret 
 1999: Danmarksmester i kombineret
 1999: Nordisk mester i kombineret
 2000: Danmarksmester i kombineret
 2000: Europamester i 10 danse
 2000: Verdensmester i 10 danse
 2004: Nordisk mester i latin
 2005: Danmarksmester i latin
 2006: Europamester i latin
 2006: Verdensmester i latin
 2007: Europamester i Latin
 2007: Finalist prof. Latin British Open Blackpool
 2007: Nr.6 på verdensranglisten for professionelle
 2009: Nr. 2 ved EM i Latin

Fodnoter

Eksterne henvisninger 
Officiel hjemmeside

Sportsdansere fra Danmark
Kristina Juel Stokkebroe

Kristina Juel Stokkebroe (født 17. juni 1977) er en dansk sportsdanser fra Århus Elite Dans. Sammen med sin partner, Peter Stokkebroe, er hun i den absolutte verdenselite inden for latin. Dette blev understreget, da parret vandt VM i denne disciplin i 2006 og kort efter med sejren i The International kunne se tilbage på et år med sejre i samtlige de turneringer, parret stillede op i. Parret vandt sølv ved EM i latin 2009.

Parret udgør også privat par, idet de blev gift 17. juli 2004. De meddelte efter EM 2009, at de venter barn og derfor har taget pause fra dansekarrieren indtil videre.

Titelliste 
 1991: Verdensmester ynglinge i latin og standard
 1996: Nordisk mester i kombineret
 1997: Nordisk mester i kombineret
 1998: Danmarksmester i kombineret 
 1999: Danmarksmester i kombineret
 1999: Nordisk mester i kombineret
 2000: Danmarksmester i kombineret
 2000: Europamester i 10 danse
 2000: Verdensmester i 10 danse
 2004: Nordisk mester i latin
 2005: Danmarksmester i latin
 2006: Europamester i latin
 2006: Verdensmester i latin
 2007: Europamester i latin for amatører
 2007: Nr.6 på verdensranglisten for professionelle
 2009: Nr. 2 ved EM i latin

Fodnoter

Eksterne henvisninger 
 Peter og Kristina Juel Stokkebroes hjemmeside  

Sportsdansere fra Danmark
BUPL

Børne- og UngdomsPædagogernes Landsforbund (BUPL) er den faglige organisation for pædagoger og klubfolk i Danmark.

Forbundet omtales sædvanligvis med den officielle forkortelse "BUPL" og nogle gange som "BUPL – forbundet for pædagoger og klubfolk".

Historie 
Fagforeningen blev stiftet i 1973 ved en sammenlægning af Dansk Barneplejeråd, Dansk Børnehaveråd og Foreningen af fritidspædagoger.

BUPL var tidligere medlem af FTF, men er siden d. 1. januar 2019 medlem af FH.

BUPL's formand siden grundlæggelsen i 1973

Eksterne henvisninger 
 BUPL's hjemmeside
 BUPL's love  – med omtale af foreningens officielle navn

Fagforbund under FH
Etableret i 1992
A-kasser i Danmark
Sivert Urne

Sivert Knudsen Urne til Rårup (14. april 1603 – 6. februar 1661 i Vindekilde) var en dansk rigsråd og officer.

Biografi 
Han var søn af lensmand Knud Axelsen Urne og Margrethe Eilertsdatter Grubbe og dermed bror til kansler Christoffer Knudsen Urne, til Eiler Urne til Rudbjerggaard, landsdommer Axel Knudsen Urne til Rygård, rigsmarsk Jørgen Knudsen Urne til Rårup og rigsråd Frederik Knudsen Urne til Bregentved.

Han blev 1624 hofjunker hos Christian IV og tillige kammerjunker hos den udvalgte prins Christian. I 1628 blev han overskænk hos kongen, men fratrådte samme år fordi han var blevet prinsens høvedsmand på Malmøhus, hvilket han var til 1632. Da fik han Roskildegård i forlening, som han i 1641 ombyttede med Tryggevælde Len; dette len fratrådte han i 1650 og fik i stedet Bratsberg Len og Gimsø Kloster i Norge; men i 1655 kom han atter til Danmark som lensmand på Odensegård, som han endelig 1658 ombyttede med Dragsholm Len, og dette len beholdt han – med nogen afbrydelse i under svenskekrigene – til sin død i 1661.

I 1632 blev han løjtnant ved Niels Trolles kompagni af den sjællandske rostjeneste, og året efter blev han selv ritmester på Sjælland, hvilken han var frem til 1643, da han skulle ledsage grev Valdemar Christian til Moskva som dennes marskal. Han kom dog allerede hjem i 1644 og tog straks del i krigen med Sverige, nu som oberstløjtnant. I 1645 var han en af de tre landkommissærer på Sjælland, ligesom han sammen med Flemming Ulfeldt blev sendt til Bornholm, dels for at modtage landet tilbage fra Sverige, dels for at holde forhør om øens overgivelse til fjenden.

I 1650 var han oberst ved rostjenesten. I august 1660 blev han optaget i rigsrådet. Selvom han tilførte den gamle adel, blev han stilling ikke svækket ved enevælden, måske nærmest fordi hans holstenske hustru havde dronningens gunst. Han blev ridder af elefantordenen og rigsstaldmester, et embede, der ved hans død i 1661 atter blev nedlagt.

Familie 
Han var to gange gift. Første gang med Helvig Hansdatter Lindenov til Juulskov, en datter af rigsråd Hans Johansen Lindenov, (død 1646 i Køge); anden gang med Cathrine Caisdatter Sehested fra Petersdorf (født 17. februar 1625), der blev gift med generalløjtnant Hans Ahlefeldt; hun døde 18. december 1670.

Sivert
Danskere i 1600-tallet
Lensmænd fra Danmark
Godsejere fra Danmark
Rigsråder fra Danmark
Kavaleriofficerer fra Danmark
Personer i Dansk Biografisk Leksikon
Riddere fra Danmark
Staldmestre fra Danmark
Periode

Periode kan henvise til flere artikler:

 Periode (svingning) – bruges inden for matematik, fysik og signalbehandling
 Periode (geologi) – en periode i Jordens geologiske historie, for eksempel triasperioden.
 Periode (periodiske system) – de vandrette rækker i det periodske system.
 Periode (musik) – et begreb i den musikalske form- og kompositionslære
 periode (ishockey) – hver af de tre afdelinger som en ishockeykamp består af
 Periode (sprog) – betegner en sammenhængende række af ord, der afsluttes med punktum
 Tidsperiode – interval mellem to hændelser
Aerobic

Aerobic og er en form for motionsgymnastik/konditionstræning.
Træningen blev opfundet omkring 1970 i USA af tidligere oberster i det amerikanske flyvevåben, Kenneth H. Cooper og Pauline Potts og er nu udbredt til hele verden.

Aerobic findes også som konkurrenceform, Aerobic gymnastik, under DGF/FIG, som har over 40 deltagende nationer til VM.

Aerobic består af løb, hop og gang i forskellige kombinationer og variationer samt overkropsbevægelser.
Et træningspas består af opvarmning (7-10 minutter), konditions-/koordinationstræning og nedkøling (20-40 minutter) og udstrækning (5-10 minutter).
Aerobic findes i gymnastik- og idrætsforeninger og i kommercielle fitnesscentre.

Aerobic instruktører uddannes på Trænerakademiet på Aalborg Sportshøjskole (1-årig), på idræts- og sportshøjskoler, via DGF, DGI og DFIF, og på kommercielle fitnesscentres uddannelser.

Litteratur 
 Aagaard, Marina, Fitness – bedre form på kortere tid, Hovedland|Aagaard 2006.
 Aagaard, Marina, Aerobic – funktionel holdtræning i teori og praksis, Hovedland|Aagaard 2005.

Eksterne henvisninger
Step aerobic

Step Aerobic (også steptræning eller stepping) er aerobic/konditionstræning med brug af en 10-25 cm høj stepbænk. Det er en fysisk øvelse, der svarer til gang op ad trapper. Træningen blev opfundet sidst i 1980'erne i USA og er nu udbredt til hele verden. Den er i Danmark meget almindelig i motionscentre og i gymnastik- og idrætsforeninger. Step Aerobic findes også som konkurrenceform under FISAF og der er over 30 deltagende nationer til VM.

Step Aerobic består af gang, step-ups, og løfttrin (spark m.m.) i forskellige kombinationer og variationer samt overkropsbevægelser op og ned af en stepbænk. Pulsen er høj, men ledbelastningen er lav.
Et træningspas består af opvarmning (7-10 minutter), konditions-/koordinationstræning og nedkøling (20-40 minutter) og udstrækning (5-10 minutter). Kalorieforbrændingen afhænger af tid, modstand/niveau og trin per minut.

Uddannelse
Step Aerobic-instruktører uddannes på Trænerakademiet på Aalborg Sportshøjskole (1-årig), på idræts- og sportshøjskoler, hos DGF, DGI og DFIF og på kommercielle fitnesscentres uddannelser.

Litteratur 
 Aagaard, Marina (2006), Step aerobic – fire trin til optimal steptræning, Hovedland Aagaard.

Aerobic
Konditionstræning